**REPUBLIKA HRVATSKA**

**OSNOVNA ŠKOLA MITNICA**

**V U K O V A R**

Vukovar, 28. studenoga 2019.

**POJAŠNJENJA I IZMJENA DOKUMENTACIJE O NABAVI**

ZA PROVEDBU JEDNOSTAVNE NABAVE

ZA NABAVU USLUGE:

**Izrada projektne dokumentacije za dogradnju i rekonstrukciju djela zgrade Osnovne škole Mitnica**

**Evidencijski broja nabave:**

JN – 406-09/19-01/12

Osnovna škola Mitnica, kao Naručitelj u postupku jednostavne nabave usluge pokrenula je postupak „Izrada projektne dokumentacije za dogradnju i rekonstrukciju djela zgrade Osnovne škole Mitnica.“ Poziv za dostavu ponuda je poslan na adrese gospodarskih subjekata te je objavljen na Internet stanici Naručitelj dana 26.11.2019. Naručitelj sukladno dokumentaciji o nabavi daje pojašnjenje dokumentacije o nabavi.

Od gospodarskih subjekata dana 26.11.2019. i 28.11.2019. godine zaprimljeni su sljedeći upiti:

**1.** Imam pitanje vezano za rokove izrade. Naime u natječajnoj dokumentaciji naveden je rok završetka projektne dokumentacije 30.12.2019. godine. Datum otvaranja ponuda je 4.12.2019. godine, rok za odabir ponude je 10 dana od dana otvaranja ponuda, ...to bi bio 14.12.2019. godine...

rok za potpisivanje ugovora je 15 dana od datuma dostave odluke, ...to bi bio 29.12.2019. godine...

Rok predaje završene dokumentacije je 30.12.2019. godine. Potrebno je napomenuti da nakon izrade idejnog rješenje (projekta) slijedi ishođenje posebnih uvjeta i uvjeta priključenja, što podrazumijeva

organiziranje e-konferencije putem sustava e-dozvola. Postupak ishođenja uvjeta traje min. 8+15 dana=23 dana, nakon čega dobivam uvjete koji su mi nužni za izradu glavnog projekta.

**Odgovor Naručitelja:**

Naručitelj prihvaća komentar te će izmijeniti rok izvršenja usluge. Novi rok izvršenja usluge je 60 dana od obostranog potpisa ugovora.

2. Temeljem Vaše objave Javne nabave za izradu projektne dokumentacije za rekonstrukciju Osnovne škole Mitnica, navodim par napomena te Vas molim objašnjenje.

- točkom 2., 2.1., navedeno je što je Ponuđač obavezan izraditi. Točkom se spominje Idejni projekt, koji predstavlja akt za izdavanje Lokacijske dozvole, što kao projektant, smatram da za ovu vrstu građevine i predviđene radove nije obavezno, nego samo izraditi Glavni projekt temeljem kojega će se ishoditi Građevinska dozvola. Glavnom projektu prethodi izrada Opisa i prikaza građevine (više varijanti rješenja, gdje projektant zajedno sa Investitorom odabire konačno rješenje, temeljem kojega se izrađuje Glavni projekt). Tim istim Opisom i prikazom građevine, projektant ishođuje od nadležnog Upravnog tijela posebne uvjete i/ili uvjete priključenja za izradu Glavnog projekta (traje 15 dana minimalno), te samim tim dolazimo do toga da je rok izrade tražene dokumentacije (31.12.2019. godine) prekratak, tj. nemoguć. Sve navedeno određeno je čl. 81, Zakona o gradnji (NN 153/13, 20/17, 39/19).

- točka 2., 2.1 i Projektni zadatak, se razilaze u traženim zahtjevima. Projektnim zadatkom određen je Izvedbeni projekt, dok Pozivom nije.

**Odgovor Naručitelj:**

Naručitelj prihvaća prijedlog gospodarskog subjekta na način da Idejni projekt nije potrebno izraditi već samo Opis i prikaz građevine (više varijanti rješenja, gdje projektant zajedno sa Investitorom odabire konačno rješenje, temeljem kojega se izrađuje Glavni projekt).

Naručitelj prihvaća komentar te će izmijeniti rok izvršenja usluge. Novi rok izvršenja usluge je 60 dana od obostranog potpisa ugovora. Izvedbeni projekt je potrebno izraditi.

Sve izmjene, Naručitelj će jasno naznačiti u dokumentaciji o nabavi i projektnom zadatku.

Stručno povjerenstvo za nabavu